8. ΝΟΜΟΘΕΤ. ΔΙΑΤΑΓΜΑ υπ’ αριθ. 2949 της 10/14 Αυγ. 1954 Περί κυρώσεως αποφάσεων της Νομισματικής Επιτροπής εκδοθεισών κατ’ εφαρμογήν του άρθρ. 2 Ν.Δ. 588/1948 «περί ελέγχου Πίστεως». Δια του άρθρου μόνου κυρούνται και έχουσι νόμιμον ισχύν από της εκδόσεως αι κάτωθι πράξεις του Υπουργικού Συμβουλίου: 1.Υπ’ αριθ. 724/8 Αυγ. 1950 δι’ ης εγκρίνεται η από 26 Ιουλ. 1950 απόφασις της Νομισματικής Επιτροπής, δι’ ης επιβάλλεται επί των ανεξοφλήτων πιστώσεων πρόσθετος επιβάρυνσις 1/2 % δι’ έκαστον μήνα. 2.Υπ’ αριθ. 300/9 Μαρτ. 1951 δι’ ης εγκρίνεται η από 13 Φεβρ. 1951 ομοία απόφασις, ορίζουσα ότι το ήμισυ της ανωτέρω προσθέτου επιβαρύνσεως θα περιέρχηται εις την μεσολαβούσαν Τράπεζαν και το έτερον ήμισυ εις το δημόσιον. 3.Υπ’ αριθ. 701/12 Ιουν. 1951 δι’ ης εγκρίνεται η από 22 Μαΐου 1951 ομοία απόφασις, δι’ ης επιτρέπεται όπως η ανωτέρω επιβάρυνσις αίρηται δι’ αποφάσεως της Ν.Ε. εφ’ όσον αύτη, κατά την κρίσιν της, κρίνει ότι συντρέχουσι προς τούτο λόγοι. 4.Υπ’ αριθ. 61/22 Ιαν. 1952 δι’ ης εγκρίνεται η από 11 Ιαν. 1952 ομοία απόφασις, δι’ ης αυξάνεται η ανωτέρω πρόσθετος επιβάρυνσις εις 1% κατά μήνα, ολόκληρον δε το εισπραττόμενον εκ ταύτης ποσόν αποδίδεται εις το δημόσιον. 5.Υπ’ αριθ. 1406/30 Δεκ. 1952 δι’ ης εγκρίνεται η κατά την 663ην συνεδρίασιν της Ν.Ε. ληφθείσα απόφασις, δι’ ης από 1/1/1953 απαλλάσονται της προσθέτου επιβαρύνσεως αι καθυστερήσεις εκ δανείων συναφθέντων δια ποσόν ουχί ανώτερον των 30 εκατ. δραχμών, ως και αι οφειλαί αι εξοφλούμεναι εντός μηνός αφ’ ης εδημιουργήθη η καθυστέρησις, ως και αι οφειλαί αι τυγχάνουσαι παρατάσεως υπό της Ν.Ε. ή εξουσιοδοτημένου παρ’ αυτής οργάνου. Κυρούνται επίσης και έχουσι νόμιμον ισχύν από της εκδόσεώς των αι κάτωθι αποφάσεις της Ν.Ε. α)Υπ’ αριθ. 600/8.7.52, αφορώσα τον τρόπον εισπράξεως και αποδόσεως της ως άνω προσθέτου εξ 1% επιβαρύνσεως. β)Υπ’ αριθ. 683/24.2.53 διευκρινίζουσα ότι και πλείονες οφειλαί του αυτού προσώπου, εκάστη των οποίων δεν υπερβαίνει τα 30 εκατ. δραχ. απαλλάσσονται της προσθέτου επιβαρύνσεως. γ)Υπ’ αριθ. 727/10.7.53 δι’ ης καταργείται από 1 Αυγ. 1953 η ως άνω πρόσθετος επιβάρυνσις, οριζομένου ότι επιβαρύνσεις αναφερόμεναι εις χρόνον καθυστερήσεως προ της 1 Αυγ. 1953 εισπράττονται κατά τας σχετικάς αποφάσεις της Ν.Ε. 